DA Den Europæiske Unions Tidende L 34/26

KOMMISSIONENS AFGØRELSE

af 1. februar 2010

om afslutning af regnskaberne for visse betalingsorganer i Belgien, Tyskland, Spanien, Portugal og Slovakiet vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), for regnskabsåret 2008

(meddelt under nummer K(2010) 426)

(Kun den franske, den nederlandske, den portugisiske, den slovakiske, den spanske og den tyske udgave er autentiske)

(2010/59/EU)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Rådets forordning (EF) nr. 1290/2005 af 21. juni 2005 om finansiering af den fælles landbrugspolitik (1), særlig artikel 30 og 33,

efter høring af Komitéen for Landbrugsfondene og

ud fra følgende betragtninger:

(1) Kommissionens beslutning 2009/373/EF (2) har for regnskabsåret 2008 afsluttet regnskaberne for alle betalingsorganer undtagen regnskaberne for det belgiske betalingsorgan »ALV«, de tyske betalingsorganer »Bayern«, »Brandenburg«, »Niedersachsen« og »Schleswig-Holstein«, det græske betalingsorgan »OPEKEPE«, det spanske betalingsorgan »Galicia«, det franske betalingsorgan »ODARC«, det italienske betalingsorgan »ARBEA«, det portugisiske betalingsorgan »IFAP« og det slovakiske betalingsorgan »APA«.

(2) Efter fremsendelsen af nye oplysninger og efter yderligere kontroller kan Kommissionen nu vedtage en afgørelse vedrørende de udgifter, der finansieres af Den Europæiske Landbrugsfond for Udvikling af Landdistrikterne (ELFUL), om, hvorvidt de regnskaber, som det belgiske betalingsorgan »ALV«, de tyske betalingsorganer »Brandenburg«, »Niedersachsen« og »Schleswig-Holstein«, det spanske betalingsorgan »Galicia«, det portugisiske betalingsorgan »IFAP« og det slovakiske betalingsorgan »APA« har fremsendt, er fuldstændige, nøjagtige og pålidelige.

(3) Ifølge artikel 30, stk. 2, i forordning (EF) nr. 1290/2005 foregriber nærværende afgørelse ikke eventuelle senere afgørelser, vedtaget af Kommissionen, om udelukkelse fra EU-finansiering af udgifter, der ikke er afholdt efter EU-bestemmelserne —

VEDTAGET DENNE AFGØRELSE:

Artikel 1

Hermed afsluttes regnskaberne for det belgiske betalingsorgan »ALV«, de tyske betalingsorganer »Brandenburg«, »Niedersachsen« og »Schleswig-Holstein«, det spanske betalingsorgan »Galicia«, det portugisiske betalingsorgan »IFAP« og det slovakiske betalingsorgan »APA« vedrørende udgifter, der finansieres af Den Europæiske Landbrugsfond for Udvikling af Landdistrikterne (ELFUL), for regnskabsåret 2008.

I bilaget er angivet de beløb, der under hvert program for udvikling af landdistrikterne skal tilbagebetales af eller udbetales til den enkelte medlemsstat i henhold til denne afgørelse, herunder også de beløb, der følger af anvendelsen af artikel 33, stk. 8, i forordning (EF) nr. 1290/2005.

Artikel 2

Denne afgørelse er rettet til Kongeriget Belgien, Forbundsrepublikken Tyskland, Kongeriget Spanien, Den Portugisiske Republik og Den Slovakiske Republik.

Udfærdiget i Bruxelles, den 1. februar 2010. På Kommissionens vegne Mariann FISCHER BOEL Medlem af Kommissionen

(1) EUT L 209 af 11.8.2005, s. 1.

(2) EUT L 116 af 9.5.2009, s. 21.